Disciplinárna zodpovednosť sa uplatňuje v rámci rôznych rezortov, napr. v Policajnom zbore, v rezorte súdnictva a prokuratúry, u súdnych exekútorov a notárov. Rovnako platí disciplinárna právomoc aj nad odsúdenými v rámci výkonu trestu odňatia slobody. Aktuálne je disciplinárna právomoc predmetom rôznych právnych predpisov, napr. zákona č. 432/2021 Z. z. o disciplinárnom poriadku Najvyššieho správneho súdu Slovenskej republiky, zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície, zákon č. 475/2001 Z. z. o výkone trestu odňatia slobody, zákon č. 281/2015 Z. z. o štátnej službe profesionálnych vojakov.
Nadriadení môžu podriadeným policajtom v rozsahu svojej právomoci udeľovať disciplinárne odmeny a ukladať disciplinárne opatrenia.
Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície.
oprávnenie v rozsahu zákonnom zverenej právomoci udeľovať určitým osobám disciplinárne odmeny a ukladať disciplinárne opatrenia
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.